Oliver Heaviside

Oliver Heaviside () var ein autodidakt britisk fysikar, matematikar og elektroingeniør som utvikla teknikkar for bruk av laplacetransformasjon ved løysing av differensiallikningar og dermed bruk av komplekse tal ved utrekning av elektronisk kretsar, omformulerte maxwell-likningane på vektorform og var med å grunnlegge vektoranalysen.

Han var tilsett i Great Northern Telegraph Co. i Newcastle, fram til 1874, då han slutta på grunn av stadig dårlegare høyrsle. Han levde resten av livet sitt i Devonshire, oppteke med teoretiske studium av elektromagnetisme. Han grunnla teorien for langdistanse-telefonering, gav viktige bidrag til forståing av den elektromagnetiske teorien til Maxwell. 

Han var dessutan den første til å nemne og grunngjeve eksistensen av eit leiande sjikt i den øvre atmosfæren, Heaviside-laget, no oftast kalla ionosfæren.

Oppdagingar
Heaviside formulerte om maxwell-likningane slik at dei fekk den vektorformen som vert nytta i dag. Han laga Heavisidefunksjonen, som han nytta til å modellere straumen gjennom ein elektronisk krets.

Omgrep innan elektromagnetisme
Heaviside innførte namna på fleire omgrep innan magnetismen:
Konduktans
Permeabilitet
Induktans
Impedans
Admittans
Reluktans
Permittans, som no vert kalla suseptans

Prisar (utval)
 – Faradaymedaljen

Sjå òg
Heavisides ekspansjonsregel

Kjelder
Denne artikkelen bygger på «Oliver Heaviside» frå ,  den 13. juni 2013.  

 Oliver Heaviside. (27.02.2013) I Store norske leksikon. Henta frå: http://snl.no/Oliver_heaviside

Kategori:Engelske fysikarar
Kategori:Engelske matematikarar
Kategori:Engelske ingeniørar
Kategori:Fysikarar på 1800-talet
Kategori:Fysikarar på 1900-talet
Kategori:Matematikarar på 1800-talet
Kategori:Matematikarar på 1900-talet
Kategori:Folk frå London